**Referat af bestyrelsesmøde i Fiskbæk tirsdag den 2. marts 2021**

Deltagere: Anne Marie Thomsen (58), Birgit Bannas (52), Sønke Lorenzen (30), Kirsten Friis Hansen (62) og Jens Vedsted-Hansen (60) samt suppleanterne Ulla Thundal (56) og Gerda Nygaard Jensen (36).

1. Valg af referent: Jens
2. Underskrivelse af referat: Referat fra mødet 8. december 2020 blev underskrevet.
3. Siden sidst
4. Vandskaden i nr. 40

Anne Marie havde fået besked fra håndværkerne om, at alt reparationsarbejde nu er blevet afsluttet.

Poul og Doris kan derfor orientere beboerne i Fiskbæk om, at andelen i nr. 40 er til salg. Skulle nogen af beboerne være interesseret, kan de henvende sig til Anne Marie for at komme på intern venteliste.

1. Opfølgning af problemerne med afløb i nogle huse

Gerda oplyste, at kloakmesteren har undersøgt problemet, men ikke fundet tegn på at årsagen skulle være rotter i kloaksystemet.

Eftersyn af kloaksystem og montering af rottespærrere indgår i vedligeholdelsesplanen for 2021.

1. Opfølgning af mødet med Mulvad: se pkt. 4.
2. Vedligeholdelsesplanen

Ulla havde udarbejdet forslag til vedligeholdelsesplan, som med enkelte justeringer blev vedtaget for 2021. Der kan herefter gives besked til håndværkerne om, at de kan igangsætte de drøftede vedligeholdelsesarbejder i løbet af foråret og sommeren. Der bliver indhentet tilbud om renovering af flisebelægning i flere etaper.

1. Budget 2021

Budgetforslaget blev gennemgået og vedtaget med enkelte justeringer.

Det kan herefter sendes til revisor sammen med den endelige vedligeholdelsesplan, så revisor kan udarbejde formelt budget for 2021 til godkendelse på generalforsamlingen. Vi satser i den forbindelse på, at boligafgiften kan fastholdes uændret.

1. Generalforsamling 2021

Vi satser på at afholde ordinær generalforsamling tirsdag den 20. april kl. 19.00 på Malling Kro.

Datoen varsles ved udsendelse af dette referat i overensstemmelse med vedtægternes § 22.

1. Eventuelt
2. Vi aftalte at afholde obligatorisk arbejdsdag lørdag den 10. april kl. 10-14.
3. I forbindelse med tidligere drøftelse af den ødelagte basketkurv blev det besluttet, at hvis denne efter reparation skal opsættes igen, skal det ske på et andet sted end ved gavlen til nr. 40.
4. Haveaffaldscontaineren er nu blevet åbnet, og den tømmes næste gang 26. marts.
5. Det blev nævnt, at der ved et par tilfælde har manglet oprydning i og udenfor legehuset. Derfor opfordres beboerne til at tjekke legehuset, hvis besøgende børn har leget dér.
6. Vi vil forhøre os blandt beboerne, om nogen vil overtage en del af arbejdet med græsslåning.
7. Næste møde

Vi aftalte at holde næste bestyrelsesmøde tirsdag den 6. april kl. 17.00 hos Ulla.